EkBass/fiwiki-20250220-pages-articles huggingface dataset:
Rajalammi

Rajalammi voi tarkoittaa seuraavia: * Rajalammi, lampi Janakkalassa * Rajalammi, lampi Lopen Räyskälässä * Rajalammi, järvi Orivedellä * Rajalammi, lampi Tammelan Kaukolannummella * Rajalammi, lampi Turpoonjoen alueella Tammelassa * Rajalammi, lampi Tampereen Vattulassa * Rajalammi, lampi Tampereen Vehokylässä * Rajalammi, lampi Rautajoen valuma-alueella Sastamalassa * Kiialan Rajalammi, lampi Janakkalassa Luokka:Järvien täsmennyssivut
Helsingin venemessut

Helsingin venemessut on vuosittain helmikuussa Helsingin Messukeskuksessa Helsingissä järjestettävä veneilyn, kalastuksen ja vesiurheilulajien kuluttajatapahtuma. Helsingin kansainväliset venemessut tunnetaan myös nimellä Vene Båt -messut. Tapahtuman järjestää Messukeskus Venealan Keskusliitto Finnboat ry:n toimeksiannosta. Helsingin venemessut on järjestetty ensimmäisen kerran Messukeskuksessa vuonna 1975. Tätä ennen Suomen Messut järjesti venenäyttelyitä Töölön kisahallissa, mutta kookkaiden veneiden kuljetus Helsingin keskusta-alueelle oli liikenteellisesti hankalaa. Logistisesti parempien tilojen hankkiminen olikin keskeinen peruste rakentaa Helsingin Messukeskus Itä-Pasilaan. Messukeskus avattiin 7. helmikuuta 1975 venemessujen yhteydessä. Avajaisvieraisiin kuului esimerkiksi presidentti Urho Kekkonen. Helsingin venemessut on Pohjois-Euroopan suurimpia veneilyalan tapahtumia. Messuilla käy vuosittain 65 000-70 000 messuvierasta. Näytteilleasettajia oli vuonna 2019 runsaat 300 ==Lähteet== ==Aiheesta muualla== * Helsingin venemessujen sivut (messukeskus.com) * * * * Luokka:Messut (tapahtumat) Luokka:Helsingin tapahtumat Luokka:Veneily Luokka:Suomen vesiliikenne
Antti Savolainen

Antti Savolainen -nimisiä henkilöitä ovat: * Antti Savolainen (1886–1947), suomalainen painija * Antti Savolainen, suomalainen voimanostaja * Antti Savolainen (s. 1939), suomalainen ravivalmentaja * Antti Savolainen (s. 1988), suomalainen jääkiekkoilija
Gondo-Mondoro

Gondo-Mondoro on luonnonalue Malin keskiosassa. Se sijaitsee Moptin alueen kaakkoisosassa Burkina Fason rajalla. Alue käsittää Gondo-Sénon tasangon ja Gourman lounaisnurkan. Gondo-Mondoro on laaja hiekkatasanko, joka rajoittuu lännessä Dogonin ylänköön ja pohjoisessa Gandamia- ja Homborivuoriin. Seutu kuuluu Sahelin vyöhykkeeseen. Vuotuinen sademäärä on 300–600 millimetriä. Kasvillisuus on etupäässä ruoho- ja pensassavannia tai aroa. Ainoa pysyvä vesistö on Mustan-Voltan sivujoki Sourou. Alue jakautuu neljään vyöhykkeeseen. Pohjoisessa on Mondoro, sen eteläpuolella Séno ja Sourou ja lännessä Gondo. Alueella viljellään hirssiä ja durraa sekä harjoitetaan karjanhoitoa. Maatalouskäyttö on viime vuosikymmeninä lisääntynyt voimakkaasti, ja savannin osuus pinta-alasta on laskenut kolmesta neljäsosasta puoleen. ==Lähteet== Luokka:Malin maantiede
Aspartaattikarbamoyylitransferaasi

Aspartaattikarbamoyylitransferaasi eli aspartaattitranskarbamoylaasi on transferaaseihin kuuluva entsyymi. Entsyymi katalysoi karbamoyyliasparagiinihapon muodostumista asparagiinihaposta ja karbamoyylifosfaatista. Tämä reaktio on osa pyrimidiinien biosynteesiä ja aspartaattikarbamoyylitransferaasia esiintyy niin esi- kuin aitotumaisissakin soluissa. Aspartaattikarbamoyylitransferaasin EC-numero on EC 2.1.3.2. ==Rakenne ja toiminta== Aspartaattikarbamoyylitransferaasi on suhteellisen suurikokoinen proteiini ja esimerkiksi Escherichia coli-bakteerin entsyymin molekyylimassa on noin 310 kDa. Entsyymi on dodekameeri ja koostuu 12 alayksiköstä. Entsyymissä on kaksi katalyyttisesti aktiivista yksikköä, jotka molemmat koostuvat kolmesta keskenään samanlaisesta alayksiköstä ja yhden trimeerin koko on noin 100 kDa. Tämän lisäksi entsyymissä on kolme kahdesta alayksiköstä koostuvaa säätely-yksikköä. Säätely-yksiköt sitoutuvat myös sinkki-ioneihin. Aspartaattikarbamoyylitransferaasi on tyypillinen esimerkki allosteerisesti säädellystä entsyymistä. Entsyymillä on kaksi konformaatiota, jotka ovat katalyyttisesti aktiivinen R-konformaatio ja inaktiivinen T-konformaatio, jossa alayksiköt ovat hyvin lähellä toisiaan ja joko sitoutuu heikommin substraatteihinsa. Entsyymin substraattien asparagiinihapon ja karbamoyylifosfaatin sitoutuminen muuttaa konformaation T-konformaatiosta R-konformaatioksi ja reaktio etenee. R-konformaatiota stabiloi puriineihin kuuluva ATP-molekyyli sitoutumalla säätelykohtiin. Sen sijaan kaksi pyrimidiinijohdannaista CTP- ja UTP ovat aspartaattikarbamoyylitransferaasin allosteerisiä inhibiittoreita. Niiden sitoutuessa säätelyalayksiköihin muuttuu entsyymin konformaatio inaktiiviseksi T-konformaatioksi. Aspartaattikarbamoyylitransferaasilla on myös ei-allosteerisiä inhibiittoreita esimerkiksi N-(fosfonoasetyyli)asparagiinihappo, joka muistuttaa rakenteeltaan asparagiinihapon ja karbamoyylifosfaatin reaktiossa muodostuvaa välivaihetta. Tämä välivaihe muodostuu kun asparagiinihapon nukleofiilinen aminoryhmä reagoi karbamoyylifosfaatin elektrofiilisen karbonyyliryhmän kanssa. Muodostuva välivaihe hajoaa tuotteeksi ja fosfaatti-ioniksi. ==Lähteet== Luokka:Transferaasit
Cheektowaga

Cheektowaga on kunta Yhdysvaltojen osavaltiossa New Yorkissa. Vuoden 2010 väestönlaskennassa kunnassa oli 88 226 asukasta. Erien piirikunnassa sijaitseva Cheektowaga on yksi Buffalon suurimmista esikaupunkialueista ja Buffalon kansainvälinen lentoasema sijaitsee siellä. Amerikanpuolalainen taidefestivaali järjestetään Cheektowagassa joka vuosi. ==Lähteet== ==Aiheesta muualla== Luokka:Erien piirikunta (New York) Luokka:New Yorkin kunnat
Petrignano

Petrignano on kylä Assisin kunnassa Perugian maakunnassa Umbriassa Keski- Italiassa. Se on 212 metrin korkeudessa merenpinnasta Chiasciojoen oikealla rannalla, noin kahdeksan kilometriä Assisista itään. Kylä on hallintotyypiltään frazione, ja Italian tilastokeskuksen ISTATin julkaisemassa vuoden 2001 väestönlaskentatilastossa siellä oli 2 536 asukasta.Istat, viitattu 18.4.2017 Petrignanossa on 1200-luvulla rakennettu linna. Kylässä on Jarno Saarisen mukaan nimetty moottoripyöräkerho Moto Club Jarno Saarinen ja Jarno Saarisen puisto. Elokuussa 2016 puistossa paljastettiin Saarisen pronssinen patsas, samanlainen joka pystytettiin vuonna 2017 Barkerinpuistoon Saarisen kotikaupunkiin Turkuun. == Lähteet == Luokka:Italian kylät Luokka:Assisi
Zr. Ms. Karel Doorman (A833)

Zr. Ms. Karel Doorman (runkonumero A833) on Alankomaiden kuninkaallisen laivaston ja Saksan laivaston monitoiminen maihinnousutukialus. Aluksella korvattiin molemmat laivaston käytössä olleet tankkerit Hr. Ms. Zuiderkruis (A832) (romutettu helmikuussa 2014) ja Hr. Ms. Amsterdam (A836), joka myytiin Perulle joulukuussa 2014. Saksan puolustusministeri Ursula von der Leyen ja Alankomaiden puolustusministeri Jeanine Hennis-Plasschaert allekirjoittivat 4. helmikuuta 2016 sopimuksen aluksen yhteiskäytöstä. Sopimuksen mukaan Saksan laivasto voi käyttää alusta yhteistoiminnassa alankomaalaisten kanssa. == Suunnittelu == Merellä tapahtuvaa huoltotehtävää varten aluksella on kaksi tankonosturia merellä tapahtuvaa täydennystä varten ja varastoituna 8 000 kuutiometriä polttoainetta, yli 1 000 kuutiometriä helikopteripolttoainetta, noin 450 kuutiometriä juomavettä ja noin 400 tonnia ammuksia ja muita tarvikkeita. Aluksella on 2 kilometriä kaistoja tela- ja pyöräajoneuvojen tai konttien kuljettamiseen. Aluksella on 40 tonnin hissi ja nosturit, ro-ro-tilat ajoneuvoille sekä laskusilta maihinnousualusten kuormaamiseksi. Aluksella on kaksi LCVP-maihinnousualusta. == Valmistus == Alus tilattiin Damenin telakalta Galatista Romaniasta. Alus saapui 16. elokuuta 2013 Vlissingeniin, jossa sille asennettiin erilaiset järjestelmät. Syyskuussa 2013 ilmoitettiin Alankomaiden puolustusleikkausten vaarantavan aluksen käyttöönoton. Alankomaiden hallitus kuitenkin perui päätöksen. Aluksen hankintahinta oli noin 400 miljoonaa euroa. == Palvelus == Alus on palveluksessa vuonna 2017. Luokka:Alankomaiden laivaston apualukset
Paavo Väyrynen (laulaja)

Paavo Väyrynen (s. 1898 Keuruu) oli suomalainen arkkiveisujen julkaisija ja esittäjä. Hän esiintyi myös taiteilijanimellä ”Kilu-Kalle”. Väyrynen oli yksi aikakautensa tuotteliaimpia arkkiviisujen tekijöitä. Hänen sanoituksensa olivat yleensä kulkuri- ja rakkausteemaisia. Väyrysen uran aktiivisin vaihe ajoittui ensimmäisen maailmansodan aikaan ja Suomen itsenäistymisen jälkeisiin kolmeen ensimmäiseen vuoteen. Keväällä 1917 Väyrynen joutui tekijänoikeuskiistaan J. Alfred Tannerin kanssa, koska Väyrynen oli julkaissut Tannerin lauluja omissa vihkoissaan ilman lupaa. Osa lauluista oli sellaisia, joita Tanner oli esittänyt vain iltamissa ja yleisötilaisuuksissa, eli Väyrynen oli luultavasti opetellut laulut korvakuulolta ja julkaissut myöhemmin painettuina. Tanner ja hänen lahtelainen kustantajansa August Kanerva pyysivät lehti-ilmoituksessa yleisöä ”karttamaan Paavo Väyrysen virheellisiä jäljennöksiä”. Maaseudulla ahkerasti kiertänyt Väyrynen vaikutti sisällissodan aikana Helsingissä. Punakaartiin liittynyt Väyrynen joutui kaupungin valtauksen jälkeen Suomenlinnan vankileirille, jossa hän vietti lähes koko kesän 1918. Sodan jälkeen Vaasassa asuneen Väyrysen ura päättyi marraskuussa 1920, jolloin hän puukotti kimppuunsa käynyttä miestä ollessaan esiintymässä Karijoen työväentalolla. Hyökkääjiä oli useita, joista yksi sai iskuja Väyrysen puukosta ja kuoli. ==Julkaisuja== *Wäyrynen, Paavo: Humoristisia lauluja. Otto Andersin’in kirjapaino, Pori 1920. *Wäyrynen, Paavo: Iloisia lauluja. Otto Andersin’in kirjapaino, Pori 1917. ==Lähteet== Luokka:Suomalaiset laulajat Luokka:Suomen sisällissodan punaiset Luokka:Vuonna 1898 syntyneet Luokka:Kuolinvuosi puuttuu
Charlie (täsmennyssivu)

Charlie voi tarkoittaa ainakin seuraavia: *Charlie, englanninkielinen etunimi *C-kirjain radioaakkosissa *Charlie-komppania, Yhdysvaltain asevoimissa pataljoonan kolmas komppania (C-company / C-COY) *”Charlie”, amerikkalaisten sotilaiden Vietnamin sodan aikana vihollisesta käyttämä nimitys *Charlie- luokka, Nato-koodi Neuvostoliiton sukellusvenelaivaston Projekti 670 -luokan ydinsukellusveneille
Tact Group

Tact Group on konserni, joka toimii Suomen, Ruotsin ja Puolan rahoitusmarkkinoilla. Suomessa henkilöstön määrä on yksiKauppalehti. Suomessa toimii sen tililuottoja tarjoava yritys Tact Finance Oyj, joka on perustettu 2006. Yrityksen operationaalinen päätoimipaikka sijaitsee Turussa , ja lisäksi yrityksellä on toimistoja Helsingissä, Tukholmassa, Tallinnassa, Varsovassa ja Luxemburgissa. Henkilöstön määrä on 21.Kauppalehti Tact Finance Oyj noudattaa ECRC:n eli European Coalition for Responsible Credit:n vastuullisen luotonannon kriteereitä. == Lähteet == Luokka:Rahoitus Luokka:Suomen finanssipalveluyhtiöt
Yé-yé

Yé-yé oli popmusiikin tyyli, joka syntyi Ranskasta, Italiasta, Espanjasta ja Portugalista 1960-luvun alussa. Termi ”yé-yé” oli peräisin englanninkielisestä termistä ”Yeah! Yeah!”, jonka brittiläiset beatmusiikin yhtyeet kuten The Beatles popularisoivat. Yé-yé-tyyli laajeni maailmanlaajuisesti ranskalaisten laulaja-lauluntekijöiden kuten Serge Gainsbourgin ja Françoise Hardyn saaman suosion johdosta. ==Lähteet== *
Homborivuoret

Homborivuoret () ovat vuorijono Moptin alueen Douentzan piirin Homborin kunnassa Malissa. Ne sijaitsevat Bandiagaran–Homborin ylängön koillisreunalla ja rajoittuvat Gourman tasankoon. Pystyreunaisista ja tasalakisista vuorista suurin on 1155 metriä korkea Homborivuori eli Hombori Tondo, joka on Malin korkein kohta. Toinen kuuluisa kalliomuodostelma on ylös kohotettua kättä muistuttava Main de Fatma eli ”Fatiman käsi”. Pinnanmuodostuksensa ansiosta Homborivuoret ovat säästyneet maanviljelyn ja karjanhoidon vaikutuksilta, ja niiden kasvi- ja eläinlajisto on poikkeuksellisen runsas. Vuoret ja niitä ympäröivät dogoni-, songhai- ja fulbekylät ovat suosittu matkailu- ja vuorikiipeilykohde. Matkailun lisääntymisen on pelätty vaarantavan alueen ympäristö- ja kulttuuriarvot. ==Lähteet== ==Aiheesta muualla== * Project Hombori , * Salvador Campillo: Main de Fatma , , Luokka:Afrikan vuoristot Luokka:Malin maantiede
Ontro Virtanen

Ontro Erland Virtanen (17. heinäkuuta 1908 Helsinki – 22. heinäkuuta 1978 Helsinki) oli suomalainen SKDL:ään kuulunut poliitikko ja toimittaja. == Elämä ja ura == Suomen ja Itä-Saksan ystävyysseura Suomi–DDR-seura perustettiin Ontro Virtasen aloitteesta. Virtanen toimi seuran päätoimisena sihteerinä vuoteen 1973 asti, minkä johdosta Virtasesta muodostui Seppo Hentilän mukaan "eräänlainen Suomen ja DDR:n suhteiden ikoni". Virtanen oli DDR:n tunnustamiskomitean hallituksen jäsen ja toimi aktiivisesti myös Suomi–Neuvostoliitto-Seurassa. Muun toiminnan ohella Virtanen vaikutti myös Työväen Urheiluliitossa. Vuonna 1928 hän kuului TUL:n kommunistiopposition nimittämään spartakiaditoimikuntaan, joka valmisteli joukkueen lähettämistä Moskovan spartakiadeihin. Kisamatka johti opposition erottamiseen TUL:sta, jonka jälkeen Virtanen toimi lyhytaikaiseksi jääneen Työläisurheilun Yhtenäisyyskomitean sihteerinä. Vuoden 1952 kesäolympialaisissa Virtanen toimi kisojen tiedoitustoimikunnassa TUL:n edustajana. Lisäksi Virtanen voitti TUL:n jääpallomestaruuden Helsingin Jyryn riveissä vuonna 1924. Sota-aikana Virtanen oli leirillä Kangasjärven kylässä Itä-Karjalassa. ==Vakoilusyytökset== Alpo Rusin mukaan Ontro Virtanen toimi mitä ilmeisimmin Stasin agenttina peitenimellä "Otto". Tähän viittaa Ontro Virtasen nimen kirjaus Stasin operatiivisia avustajia koskevaan kortistoon vuonna 1978. Lisäksi DDR:n palkkalistalla olleelle Virtaselle myönnettiin samana vuonna valtion korkea kunniamerkki. Virtanen myös avusti Stasia Rostockissa järjestettyjen Itämeren viikkojen järjestelyissä. Messutilaisuuksia hyödynnettiin Seppo Hentilän mukaan eri tavoin DDR:n ja Stasin tarpeisiin. Stasin arkistojen perusteella Otto-operaatio avattiin toukokuussa 1962. "Otto" oli Rusin mukaan alusta asti aktiivinen ja vuoti muun muassa neuvostovastaisia ilmiöitä sekä suomalaista politiikkaa koskevia asiakirjoja Stasille. Syksyllä 1977 "Otto" vuoti Suomen siviilipuolustussuunnitelman, mikä on Rusin mukaan osoitus "Oton" yhteyksistä sekä Suomen puolustus- että sisäministeriöön. "Oton" operaatiokortti siirrettiin Stasin elektroniseen tietokantaan vuonna 1987, jolloin sitä ei edelleenkään oltu arkistoitu. Tästä Rusi on päätellyt operaation jatkuneen pitkälle 1980-luvulle. "Ottoa" koskevia papereita oli Rusin mukaan arkistoissa kymmenen työkansion eli 3000 sivun edestä. Rusin vakoilusyytösten on todettu perustuneen ajoittain huteriin näyttöihin, ja muun muassa valtiotieteiden tohtori Veli-Pekka Leppänen syytti Ontro Virtasen roolia avaavaa Rusin teosta Tiitisen lista: Stasin vakoilu Suomessa 1960-1989 "pitkälti poliittiseksi kiistakirjoitukseksi". ==Lähteet== Luokka:SKDL:ssä vaikuttaneet henkilöt Luokka:Suomalaiset toimittajat Luokka:Suomalaiset jääpalloilijat Luokka:Vuonna 1908 syntyneet Luokka:Vuonna 1978 kuolleet
Töölön Ketterä

Töölön Ketterä on Helsingin Töölöstä kotoisin oleva grime-duo, joka on perustettu vuonna 2015. Yhtyeen muodostavat räppäri Matti8 (Tuisku Hakoniemi) ja tuottaja Handshaking (Fedja Kamari) http://ylioppilaslehti.fi/2016/09/tahmaa-toolosta/. == Ura == Töölön Ketterän perustivat vuonna 2015 kaksi ystävystä ja kämppäkaverusta. Kaksikko teki ensimmäiset kappaleensa omakustanteina, mutta vuonna 2016 JVG:n perustama levy-yhtiö PME Records otti yhtyeen listalleen, ja PME Records julkaisi 22. huhtikuuta 2016 Töölön Ketterän ensimmäisen EP:n "Töölön Ketterä". Seuraavan kerran duo julkaisi 27. heinäkuuta 2016 singlen "Kiska kiinni"/ "Broidi (mukana Sonny)". Seuraava single "Valitsemaanne numeroon" (mukana Vesta) julkaistiin tasan viisi kuukautta myöhemmin 27. joulukuuta 2016 ja sen jälkeen singlen "Huolel" (mukana Kube) 5. huhtikuuta 2017. Single "Kuplii" (mukana VG+) ilmestyi huhtikuun lopulla. Töölön Ketterän kappaleissa räppää Matti8, ja Handshaking vastaa biittien tekemisestä ja osassa kappaleista myös laulusta. == Diskografia == === Albumit === * 2018 – Mylly === EP:t === * 2016 – "Töölön Ketterä EP" *2019 – "Ilmatila" === Singlet === * 2016 - "Ludoo" * 2016 – "Kiska kiinni / Broidi (feat. Sonny)" * 2016 – "Valitsemaanne numeroon (feat. Vesta)" * 2017 – "Huolel (feat. Kube)" * 2017 – "Kuplii (feat. VG+)" * 2017 – "Renegade Master" * 2018 – "Anna mun elää" * 2019 – "Erilainen luuranko" == Lähteet == Luokka:Suomalaiset hip hop -yhtyeet Luokka:Suomalaiset duot
Juha Metsälä

Juha Eerik Metsälä (s. 7. syyskuuta 1967 Hämeenkyrö) on rakennusalan yrittäjä ja Pohjola Rakennus Oy:n perustaja ja pääomistaja. Hänen johdollaan Pohjola Rakennus on kasvanut Suomen suurimpien rakennusliikkeiden ja suurimpien yksityisten yritysten joukkoon. Metsälä toimii myös rakennusalan vaikuttajaelimissä ja luottamustehtävissä. == Ura == Juha Metsälä perusti Pohjola Rakennus Oy:n vuonna 1989 22-vuotiaana Tampereella. Metsälä toimi yrityksen toimitusjohtajana alusta alkaen. Yhtiö oli Suomen ensimmäisiä projektiurakoinnin käyttöön ottaneita rakennusyhtiöitä. Nykyään Pohjola Rakennus on kiinteistökehityksen ja rakentamisen perheomisteinen konserni, joka rakentaa vuosittain noin 2000 asuntoa sekä lukuisia toimitilakohteita, teollisuus- ja tuotantotiloja, pysäköintilaitoksia ja julkisia rakennuksia. Konsernin liikevaihto vuonna 2020 oli noin 315 miljoonaa euroa ja se työllisti noin 3000 henkilöä, joista omaa henkilökuntaa on noin 240.. Maaliskuussa 2019 Juha Metsälä otti vastuulleen yrityksen hallituksen puheenjohtajan tehtävät. Hän on yhä yrityksen pääomistaja. == Koulutus == Metsälä valmistui rakennusmestariksi Tampereen talouden ja tekniikan oppilaitoksesta 1996. Vuonna 2001 hän osallistui eMBA-johtamiskoulutusohjelmaan Tampereen teknillisessä korkeakoulussa ja Tampereen yliopistossa. Diplomi-insinööriksi Metsälä valmistui vuonna 2010 Tampereen teknillisestä yliopistosta opiskeltuaan työn ohessa. Metsälä kertoi vuonna 2015 tekevänsä väitöskirjaa tiedolla johtamisesta. == Luottamustoimet == * Rakennusteollisuus RT ry:n työmarkkinavaliokunnan jäsen 2011–2014 * Talonrakennusteollisuus hallitus 2013-2018, puheenjohtaja 2017-2018 * Rakennusteollisuus ry:n hallitus 2014–2018, varapuheenjohtaja 2017-2018 * TTY Rakentaminen ja talous -tiedekunnan neuvottelukunnan jäsen 2014–2017 * Keskuskauppakamarin valtuuskunnan jäsen 2015–2018 * Rakennusteollisuus ry:n laaturyhmän puheenjohtaja 2016-2017 * Sponda Oy hallitus 2016–2017 * Perheyritysten liitto hallitus 2016–2018 * Suomen Hypoteekkiyhdistys, hallintoneuvoston jäsen 2016– * Tampereen yliopiston työelämäyhteyksien neuvottelukunnan jäsen 2019– * FIEC in hallituksen varapuheenjohtaja, pohjoismaisten yritysten edustaja. 2020­– == Yksityiselämä == Juha Metsälä on naimisissa ja perheeseen kuuluu viisi lasta. Metsälä asuu Espoossa ja hänellä on metsä- ja maatila Hämeenkyrössä. Metsälä on ollut mukana useassa lahjoitusprofessuurihankkeessa ohjausryhmässä tai rahoitusta hankkimassa, mm. TTY:n ICT-professuuri, Tampereen yliopiston Elämystalous- ja markkinoinnin professuurit sekä Aalto yliopiston betoniteollisuuden professuuri. == Lähteet == Luokka:Suomalaiset yritysjohtajat Luokka:Vuonna 1967 syntyneet Luokka:Elävät henkilöt
Wielingen-luokka

Wielingen-luokka oli Belgian merivoimien neljän aluksen muodostama ohjusfregattiluokka. == Hankinta == Belgian hallitus päätti 22. joulukuuta 1970 tilata neljä uutta fregattia Belgian telakoilta. Alusten tuli korvata vanhentuneet Algerine-luokan saattajat, joista viimeinen oli poistettu palveluksesta 1969. Projektin suunnitteluvaihe oli alkanut jo vuonna 1964 Alankomaiden laivaston ohjeistamana ja se jatkui vuoteen 1971 Belgian telakoiden Boelwerfin ja Cockerillin yhteishankkeena. Rakennustyöt aloitettiin vuonna 1974. == Alukset == Wielingen-luokan fregatitGardiner, Robert s. 25 Nimi Telakka Kölinlasku Vesille Valmis Kohtalo Wielingen Boelwerf, Temse 5. maaliskuuta 1974 30. maaliskuuta 1976 20. tammikuuta 1978 palveluksesta 2006 Bulgarian laivastolle 2008 nimellä Verni (42) Westdiep Cockerill, Hoboken, Antwerpen 2. syyskuuta 1974 8. joulukuuta 1975 20. tammikuuta 1978 palveluksesta 5. lokakuuta 2005 Bulgarian laivastolle 2008 nimellä Gordi (43) Wandelaar Boelwerf, Temse 5. maaliskuuta 1975 21. kesäkuuta 1977 3. lokakuuta 1978 Bulgarian laivastolle 2004 nimellä Drazki (41) Westhinder Cockerill, Hoboken, Antwerpen 8. joulukuuta 1975 30. maaliskuuta 1976 20. tammikuuta 1978 palveluksesta 1993 romutettu ==Lähteet == * === Viitteet === *
Samsung Galaxy J1

Samsung Galaxy J1 on Samsung Electronicsin tammikuussa 2015 esittelemä ja helmikuussa julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.Samsung Galaxy J1 == Tekniset tiedot == === Muotoilu === Samsung Galaxy J1 -älypuhelimessa on 4,3-tuumainen näyttö WVGA- resoluutiolla. === Fyysiset osat === Laitteesta löytyy 2-ydin-prosessori. Laitteessa on 512 megatavua keskusmuistia ja 4 gigatavua sisäistä tallennustilaa. Puhelimen muisti on laajennettavissa enintään 128 gigatavun microSD-kortilla. ==== Kamerat ja multimedia ==== Laitteessa on 5 megapikselin takakamera. Etukameran tarkkuus on puolestaan 2 megapikseliä. Videokuvaus voidaan tehdä 720p (HD) -resoluutioilla 30 fps. === Ohjelmisto === Julkaisuhetkellä laitteessa oli esiasennettuna Android 4.4.4 "KitKat". == Lähteet == * PhoneArena: Samsung Galaxy J1 === Viitteet === Galaxy J1 Luokka:Android-pohjaiset laitteet Luokka:Vuoden 2015 matkapuhelimet Luokka:Kosketusnäytölliset älypuhelimet
Anne Meskanen

Anne Meskanen on suomalainen diplomaatti. Hän on työskennellyt syyskuusta 2022 alkaen Suomen suurlähettiläänä Beirutissa, Libanonissa. Aikaisemmin hän työskenteli marraskuusta 2020 lähtien Irakissa EU:n siviilikriisinhallintaoperaation (EUAM) varapäällikkönä. Meskanen toimi Kosovossa Pristinan edustuston päällikkönä 2011–2015 ja suurlähettiläänä Kabulissa, Afganistanissa 2015–2017. Vuosina 2017–2018 hän oli tasa- arvosuurlähettiläs. Hän on työskennellyt myös Syyriassa Damaskoksen edustustossa, New Yorkin Suomen YK-edustustossa ja Bukarestissa. Meskanen on koulutukseltaan valtiotieteiden maisteri. Hän aloitti ulkoministeriössä vuonna 1996. Suomessa Meskanen on työskennellyt ulkoministeriön yleisten globaaliasioiden yksikössä.Marjatta Rasi kutsuttu YK:n rauhanrakentamisrahaston neuvonantajaksi. Suomen suurlähetystö, Vilna.12.3.2007. Viitattu 18.4.2017 == Lähteet == Luokka:Suomen suurlähettiläät Luokka:Syntymävuosi puuttuu Luokka:Elävät henkilöt
Metsämaa (täsmennyssivu)

Metsämaa voi tarkoittaa: * metsämaa, maankäyttöluokitus, puun tuottamiseen soveltuvaa maata * Metsämaa, entinen kunta Varsinais-Suomessa * Metsämaa, Porin kaupunginosa * Metsäkustannus Oy:n metsäkiinteistöjen välityspalvelu Metsämaa * Lydia Metsämaa (1893–1981), alastonmalli
Aircalin

Aircalin (Air Calédonie International; IATA: SB, ICAO: ACI) on uusikaledonialainen lentoyhtiö. Se lentää 12 kohteeseen Tyynellämerellä solmukohtanaan Nouméan La Tontoutan kansainvälinen lentoasema. Yhtiö aloitti toimintansa vuonna 1983, jolloin se alkoi lentää Boeing 747 -koneella Melbournesta Nouméaan yhteistyössä Qantasin kanssa. == Kohteet == Huhtikuussa 2017 Aircalin lensi reittilentoja seuraaviin kohteisiin: * ** Brisbane ** Melbourne ** Sydney * ** Nadi * ** Osaka ** Tokio * ** Papeete * ** Nouméa (solmukohta) * ** Auckland * ** Port Vila * ** Futuna ** Wallis == Laivasto == Laivaston keski-ikä lokakuussa 2024 on 3,8 vuotta. Aircalinin laivasto Konetyyppi Lukumäärä Tilauksia Huomautuksia Airbus A320neo 2 — Airbus A330-900 2 — Yhteensä 4 0 == Yhteistyökumppanit == Aircalin lentää code share -lentoja Air Francen, Air Tahiti Nuin, Qantasin ja Air New Zealandin kanssa. == Katso myös == * Air Calédonie == Lähteet == == Aiheesta muualla == * Aircalinin kotisivut Luokka:Uusikaledonialaiset lentoyhtiöt
Comédie de l’innocence

Comédie de l’innocence on vuonna 2000 ensi-iltansa saanut Raúl Ruizin ohjaama ranskalainen draamaelokuva, jonka pääosissa ovat Isabelle Huppert, Jeanne Balibar ja Charles Berling. Elokuva perustuu löyhästi Massimo Bontempellin romaaniin Il figlio di due madri (1929), jonka pohjalta Raúl Ruiz ja François Dumas sovittivat elokuvan käsikirjoituksen. Elokuvan tuottajina olivat Antoine ja Martine de Clermont-Tonnerre. Comédie de l’innocence sai ensi-iltansa vuoden 2000 Venetsian elokuvajuhlilla, missä Raúl Ruiz oli ehdokkaana pääkilpailussa parhaan elokuvan Kultaisen leijonan saajaksi. == Juoni == Ariane ja Pierre D’Orville (Isabelle Huppert ja Denis Podalydès) ovat kiireinen aviopari, jolla on 9-vuotias poika Camille (Nils Hugon). Camille tuntee itsensä laiminlyödyksi vanhempiensa kiireen keskellä ja vetäytyy lähinnä omiin maailmoihinsa mielikuvitusystäviensä kanssa. Eräänä päivänä Ariane hätkähtää, sillä Camille ilmoittaa haluavansa asua hänen ”oikean” äitinsä kanssa. Camille johdattaa äitinsä asuntoon toiselle puolelle kaupunkia, missä Ariane tapaa Isabella Stirner -nimisen naisen (Jeanne Balibar). Camille näyttää tietävän ja tuntevan kaiken Isabellan asunnossa, ja Isabella väittääkin Camillen olevan hänen Paul-poikansa, joka todellisuudessa hukkui kaksi vuotta sitten. Ariane on epävarma mitä tekisi, joten hän päättää olla leikissä mukana. Hän menee niinkin pitkälle, että antaa Isabellan tulla hänen perheensä kotiin. Samalla hän yrittää selvittää Camillen dilemmaa psykiatriveljensä Sergen (Charles Berling) avulla. == Näyttelijät == == Tuotanto == Comédie de l’innocencen kuvaukset alkoivat 8. joulukuuta 1999 ja päättyivät 26. tammikuuta 2000. Elokuva kuvattiin Pariisissa työnimellä Fils de deux mères ou Comédie de l’innocence ja 2 140 000 euron budjetilla. Elokuvan tuotantoyhtiöinä olivat Canal+, CNC, Les Films du Camélia, Mact Productions, Procirep ja TF1 International. Comédie de l’innocencen virallinen traileri julkaistiin 20. helmikuuta 2001. == Julkaisu == Comédie de l’innocence sai ensi-iltansa Venetsian elokuvajuhlilla Italiassa 1. syyskuuta 2000. Elokuva sai ensi-iltansa Ranskassa 28. helmikuuta 2001 ja oli Haut et Courtin teatterilevittämä. Elokuva keräsi Ranskassa teatterikierroksensa aikana 92 049 katsojaa. Elokuva on kiertänyt useita elokuvajuhlia ympäri maailman, kuten vuoden 2000 Toronton elokuvajuhlat. Comédie de l’innocence julkaistiin Ranskassa DVD:lle 12. maaliskuuta 2002. == Lähteet == == Aiheesta muualla == * * * * Comédie de l’innocence AlloCinéssä * Comédie de l’innocence UniFrancessa * Comédie de l’innocence JP’s Box-Officessa Luokka:Vuoden 2000 ranskalaiset elokuvat Luokka:Ranskalaiset draamaelokuvat Luokka:Ranskalaiset romaaneihin perustuvat elokuvat
Chamitataxus

Chamitataxus on sukupuuttoon kuollut pohjoisamerikkalaisten mäyrien suku, joka eli mioseenin lopulla 6 miljoonaa vuotta sitten. Suvun ainoa laji, C. avitus, kuvattiin vuonna 1935 löydetyn, lähes kokonaisen kallon perusteella. Kolmesta Pohjois-Amerikassa koskaan eläneestä mäyräsuvusta Chamitataxus oli primitiivisin. Toinen fossiileista tunnettu mäyrä oli suku Pliotaxidea. Vain amerikanmäyrä (Taxidea taxus) on selvinnyt nykypäiviin saakka. == Lähteet == Luokka:Esihistorialliset nisäkkäät Luokka:Näätäeläimet
Sateenkaarikäärme

Sateenkaarikäärme on mytologinen eläin Australian aboriginaalien myyteissä. Sitä kutsutaan monilla nimillä. Arnheminmaan länsiosassa, Pohjoisterritorion metsäisemmällä alueella se on Ngalyod. Sillä on sarvet ja krokotiilin pyrstö. Se söi myös ihmisiä. Kerran sateenkaarikäärme nälissään söi kolme lintua. Se nielaisi ne kokonaisina. Käärmeen mahassa linnut ryhtyivät nokkimaan reikää vatsanseinämän läpi. Onnistuttuaan ne tulivat ulos ensimmäisten ihmisten muodossa. Pian ihmiset tappoivat Ngalyodin. Toisissa aboriginaalien myyteissä shamaanit kiipeävät taivaaseen sateenkaarikäärmettä pitkin. Perillä he kohtaavat henget ja esi-isät. Heiltä shamaanoit oppivat parantamis- ja ennustamistaitoja, jotka ovat hyödyllisiä maan päällä. Sateenkaarikärmeen uskotaan vesiyhteytensä kautta olevan elämän antaja, mutta se voi olla myös elämää tuhoava voima. == Lähteet == * Luokka:Myytit Luokka:Australialainen kulttuuri Luokka:Australian alkuperäiskansat Luokka:Jumalat
Liisa Kukkanen

Liisa Kukkanen (oik. Minna-Liisa Kukkanen s. 12. marraskuuta 1963 Leivonmäki) on suomalainen kirjailija ja SudenHenki-nimisen koirajulkaisuihin keskittyneen pienkustantamon perustaja ja omistaja. Hän on koulutukseltaan merkonomi, kuljetusteknikko ja kirjastovirkailija. Hän asuu Joutsassa. Kukkanen on toiminut myös Hartolan matkahuoltoasiamiehenä. Vuosina 2009-2014 Kukkanen kustansi ja toimitti Koirafanitus-nimistä lastenlehteä. Juttujen kirjoittamisen ohella hän myös valokuvasi ja taittoi lehden. Kukkanen toimii vapaaehtoistyössä Suomen Kennelliiton kennelneuvojana. Nimellä Minna-Liisa Kukkanen hän osallistui vuonna 1970 Sävelin ja Sanoin -nimiseen koululaisten sävellyskilpailuun, jossa hänen säveltämänsä ja yhdessä äitinsä Ritva Kukkasen kanssa sanoittamansa kappale Jouluna palkittiin ja se on julkaistu mm. Kauneimmat Joululaulut -nuottikirjan kahdessa painoksessa sekä levytetty Tapiolan Yhteiskoulun kuoron toimesta vuonna 1972. ==Tuotanto== ===Runo- ja aforismikirjat=== * Jeppe, kuvittanut Ritva Kukkanen, SudenHenki 2006 (ISBN 978-952-5660-01-2) * Kuningaskunnassa kohahtaa: Runoja Hartolan vuodesta 2015, SudenHenki 2016 (ISBN 978-952-5660-13-5) * Timantteja tiellesi, SudenHenki 2015 (ISBN 978-952-5660-12-8) ===Lasten- ja nuortenkirjat=== * KOI-RAN-PEN- NUT, SudenHenki 2006 (ISBN 978-952-5660-08-1) * Koiraenkelit-sarja ** Bernie ja Tiina, SudenHenki 2006 (ISBN 978-952-5660-00-5) ** Koiranäyttelyssä, SudenHenki 2006 (ISBN 978-952-5660-02-9) ** Titta ja Jatta, SudenHenki 2006 (ISBN 978-952-5660-04-3) ** Minni ja koirat, SudenHenki 2006 (ISBN 978-952-5660-05-0) ===Omaelämäkerta=== * Koirat, perheeni, kuvittanut Ritva Kukkanen, SudenHenki 2006 (ISBN 978-952-5660-07-4) ===Tietokirjat=== * Koiranäyttelyyn!, SudenHenki 2006 (ISBN 978-952-5660-03-6) * 101+ ohjelmaa koiraväelle, SudenHenki 2006 (ISBN 978-952-5660-06-7) * Juuret Kangasniemellä: Kangasniemen kirjaston 160-vuotisjuhlakirja, Kangasniemen kunnankirjasto 2009 (ISBN 978-951-95647-6-0) * Keski-Suomen Kennelpiiri 1955-2005, Keski-Suomen Kennelpiiri 2010 (ISBN 978-952-92-8071-1) ==Lähteet== Luokka:Suomalaiset lasten- ja nuortenkirjailijat Luokka:Suomalaiset runoilijat Luokka:Vuonna 1963 syntyneet Luokka:Elävät henkilöt
Playa de las Teresitas

Playa de las Teresitas on hiekkaranta Teneriffalla. Ranta on vaaleaa hienoa hiekkaa. Käyttäjiä ovat yleensä paikalliset. Ranta sijaitsee koillisessa ja sinne pääsee autolla ja myös julkisilla välineillä. Ensin pitää mennä Santa Cruzin kaupungin bussiasemalle ja sieltä on jatkoyhteys bussilla rannalle (päätepysäkille). Luokka:Teneriffa Luokka:Uimarannat
Samsara (albumi)

Samsara on To/Die/Forin kuudes studioalbumi. Se julkaistiin 14. joulukuuta 2011 levymerkillä Massacre Records. == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == == Aiheesta muualla == * Samsara discogs.com -sivustolla * Luokka:Vuoden 2011 albumit Luokka:To/Die/Forin albumit
Iwakuni

Iwakuni () on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee prefektuurin itäosassa Seton sisämeren rannalla. Kaupungissa on 137 153 asukasta (vuonna 2017) ja sen pinta-ala on 873,72 neliökilometriä. Iwakuni kehittyi Sengoku-kauden lopulta lähtien Kikkawa- klaanin linnanaluskaupunkina. Iwakunin linnan rakennutti vuoren huipulle alun perin Kikkawa Hiroie, kaupungin merkittävimpiin nähtävyyksiin kuuluvan, Nishikijoen ylittävän Kintai-kaarisillan vuorostaan 1600-luvulla Kikkawa Hiroyoshi. Meiji-restauraation jälkeen Iwakuni toimi lyhytikäisen Iwakunin prefektuurin pääkaupunkina. Kaupunkioikeudet Japanin nykyisen kunnallishallinnon puitteissa Iwakuni sai vuonna 1940. Vuonna 2006 perustettiin uusi, aiempaa huomattavasti laajempi kaupunki, kun Iwakuniin liitettiin seitsemän ympäristön kuntaa. Iwakunia palvelevat luotijunayhteys San’yō Shinkansenin lisäksi JR Nishi-Nihonin Sany’yō-päälinja ja Gantoku-linja sekä Nishikigawa-rautateiden Nishikigawa Seiryū -linja. == Kuvia == Tiedosto:20100724 Iwakuni 5274.jpg|Näkymä Iwakunin linnalta Tiedosto:20100724 Iwakuni Castle 5279.jpg|Iwakunin linna == Lähteet == == Aiheesta muualla == * Kaupungin internetsivut Luokka:Yamaguchin prefektuurin kaupungit
Kunapipi

Kunapipi on eräissä Australian aboriginaalien myyteissä Wawilak-sisarusten äiti. Maaäiti Kunapipiä pidetään ikuisena ”vanhana naisena” ja urospuolisen Sateenkaarikäärmeen täydentäjänä. Toisissa myyteissä Kunapipi on ihmisten ja eläinten luoja. Hän pyysi niitä maalaamaan ihonsa osoittaakseen sitoutumista perheeseen tai kansaan. Myös ruusukakadut ja krokotiilit noudattivat ohjetta. Kunapipin viisas ja luova luonne edustaa henkisyyden feminiinistä puolta. Philip Wilkinson: Myytit & legendat. Readme.fi, 2009. Sivu 331. Suomentaja Veli-Pekka Ketola ISBN 978-952-220-252-9 == Lähteet == Luokka:Myytit
Wawilak-sisarukset

Wawilak-sisarusten (tai Wagilag-sisarusten) eli Alkusisarten myytti kertoo heidän vaelluksestaan Australian Arnheminmaassa. Aluksi nämä kaksi naista nousivat merestä, vanhemmalla oli lapsi sylissään ja nuorempi oli raskaana. He etsivät ruokaa. Kumpikin osasi käyttää keihästä taitavasti. Sisarukset antoivat nimet kaikille kohtaamilleen eläimille ja maisemille. Synnytys läheni, ja he pystyttivät leirin paikkaan nimeltä Mirrirmina ja sytyttivät nuotion eläinten juomapaikan lähelle. Vanhempi sisarus lähti hankkimaan ruokaa sillä aikaa kun nuorempi synnytti lapsen. Isosisko saapui ja ryhtyi valmistamaan ateriaa. Silloin eläimet, jotka hän oli tappanut, hyppäsivät padasta ja pakenivat juomapaikan veteen. Se oli Sateenkaarikäärmeen koti. Tämä omisti kaikki eläimet eikä antanut syödä niitä. Kuitenkin sisarukset yrittivät, ja Sateenkaarikäärme nielaisi heidät ja heidän lapsensa. Käärmeen hyökkäys herätti muut käärmeet, ja ne luikertelivat kysymään mistä oli kyse. Sateenkaarikäärme valehteli syöneensä kengurun, mutta sitä ei uskottu. Lopulta se tunnusti syöneensä sisarukset. Silloin nousi myrsky ja monsuunisade alkoi piiskata maata. Sateenkaarikäärmeen oli pakko oksentaa sisarukset ja heidän lapsensa - muurahaiskekoon. He heräsivät henkiin muurahaisten puremien ansiosta. Sen jälkeen aboriginaalit ovat eläneet rauhassa entisen vainoojansa kanssa.Philip Wilkinson: Myytit & legendat. Readme.fi, 2009. Sivu 330. Suomentaja Veli-Pekka Ketola ISBN 978-952-220-252-9 == Lähteet == Luokka:Myytit Luokka:Australian alkuperäiskansat
Hr. Ms. Poolster (A835)

Hr. Ms. Poolster (runkonumero A835) oli Alankomaiden kuninkaallisen laivaston tukilaiva. Alus otettiin palvelukseen 1964 ja se poistettiin palveluksesta 1994. == Valmistus == Alus tilattiin Rotterdamista Rotterdamsche Droogdok Maatschappijlta ja sen köli laskettiin 19. syyskuuta 1962. Alus laskettiin vesille 16. lokakuuta 1963 ja se otettiin palvelukseen 29. kesäkuuta 1964. == Palvelus == Alus teki laivastovierailun Leningradiin 8. kesäkuuta 1977 Hr. Ms. Trompin, Hr. Ms. Groningenin ja Hr. Ms. Overijsselin kanssa. Alus lähti 12. maaliskuuta 1979 koulutuspurjehdukselle Kaukoitään frgattien Trompin ja Hr. Ms. Kortenaerin sekä hävittäjä Hr. Ms. Drenthen kanssa. Alus lähti 13. tammikuuta 1986 Den Helderistä Hr. Ms. De Ruyterin, Hr. Ms. Callenburghin ja Hr. Ms. Jan van Brakelin kanssa koulutuspurjehdukselle Kaukoitään. Matkalla oli myös kauppaa edistäviä tarkoituksia. Osasto palasi Alankomaihin 19. kesäkuuta. Alus poistettiin palveluksesta 28. heinäkuuta 1994. Pakistani osti aluksen liittäen sen laivastoonsa nimellä Moawin. Luokka:Alankomaiden laivaston apualukset
Hr. Ms. Pelikaan (A804)

Hr. Ms. Pelikaan (runkonumero A804) on Alankomaiden kuninkaallisen laivaston tukilaiva. Alus otettiin palvelukseen 2006. == Valmistus == Alus tilattiin Damen Groupin Galatin telakalta Romaniasta. Alus laskettiin vesille 2006 ja se otettiin palvelukseen vielä samana vuonna 12. kesäkuuta. Alus suunniteltiin erityisesti Karibianmeren olosuhteisiin ja se on sijoitettu pysyvästi Curacaoon. == Palvelus == Alus saapui 18. tammikuuta 2010 Port-au-Princeen tuoden varusteita vuoden 2010 Haitin maanjäristyksessä kärsineille. Luokka:Alankomaiden laivaston apualukset
Kansallinen tulorekisteri

Kansallinen tulorekisteri on Suomen kansallinen sähköinen tietokanta, joka sisältää kattavat palkka-, eläke- ja etuustiedot yksilötasolla.https://www.vero.fi/tulorekisteri/ Tulorekisterin ideana on kerätä tiedot yhteen paikkaan, josta tietoa jaellaan hallinnon tarpeisiin.https://yle.fi/uutiset/3-10485682 Tulorekisteri otettiin käyttöön 1. tammikuuta 2019. == Taustaa == Laki tulotietojärjestelmästä tuli voimaan 16. tammikuuta 2018. Kansallisen tulorekisterin perustamishanke (KATRE) oli yksi Sipilän hallituksen kärkihankkeista julkisten palvelujen digitalisoinnissa. Tulorekisterin perustamishanke on valtiovarainministeriön ja Verohallinnon yhteishanke. Valtiovarainministeriö vastasi hankkeen yleisestä ohjauksesta. Verohallinnon vastuulla oli tulorekisterin käytännön toteutus. Verohallinnon Tulorekisteriyksikkö toimii rekisterin ylläpitäjänä ja vastuuviranomaisena rekisterin käyttöönoton jälkeen. Tulorekisteriviranomainen on perustettu helmikuussa 2018. == Tulorekisterin sisältämät tiedot == Tulorekisteri on kansallinen sähköinen tietokanta. Se sisältää kattavat palkka-, eläke- ja etuustiedot yksilötasolla. Tiedon tuottajat ilmoittavat tiedot ansiotuloista tulorekisteriin reaaliaikaisesti, maksukohtaisesti ja yhteisesti hyväksyttyjen vakioitujen standardien mukaisesti. == Käyttöönotto == Ensimmäisessä vaiheessa eli vuodesta 2019 lähtien tulorekisteriin ilmoitetaan palkkatiedot. Tietojen ilmoittaminen tulorekisteriin koskee kaikkia palkkatiedon maksajia 1.1.2019 alkaen. Eläkkeet ja etuudet oli tarkoitus ilmoittaa tulorekisteriin vuodesta 2020 alkaen, mutta käyttöönottoa siirrettiin vuodella eteenpäin. Tulorekisteriin ilmoitetaan 1.1.2021 ja sen jälkeen maksetut eläke- ja etuustulot. https://www.verkkouutiset.fi/tulorekisteri-laajenee-kahdessa-vaiheessa/ ==Hyödyt== Kansallisen tulorekisterin pitäisi vähentää byrokratialoukkuja.https://www.kela.fi/-/kelan-tyontekijat-byrokratialoukkuja- puretta-1 Kela saa kansallisesta tulorekisteristä ajantasaiset tiedot kansalaisen palkkatiedoista, mikä tarkoittaa että kansalaisen ei tarvitse enää toimittaa palkkatuloistaan liitteitä.https://www.ts.fi/uutiset/kotimaa/4147238/Kelalaiset+toivovat+kattavia+lakimuutoksia+byrokratialoukkujen+purkamiseksi+tulorekisteri+ensiaskel Tulorekisteriä voi jatkokehittää. ==Katso myös== *Sosiaaliturvan uudistus == Lähteet == * * ===Viitteet=== ==Aiheesta muualla== *https://www.vero.fi/tulorekisteri/ Luokka:Tuloverotus Suomessa Luokka:Sosiaaliturva Luokka:Valtiovarainministeriö
Buffel-luokka

Buffel-luokka oli Alankomaiden kuninkaallisen laivaston kahden vuosina 1867-1870 valmistetun aluksen muodostama monitoriluokka. == Suunnittelu == Luokan alukset oli valmistettu samojen suunnitelmien mukaan kuin edeltänyt Schorpioen-luokka. Alusten pituus oli 62,7 metriä ja niiden leveys oli 12,3 ja syväys 4,8 metriä. Alusten uppouma oli 2 233 tonnia. Ne oli varustettu törmäyskeulalla ja niiden miehistöksi tarvittiin 117 miestä. Miehistönmäärä nousi myöhemmin 159:ään.Gardiner 2002 s. 372 Propulsiojärjestelmä koostui kahdesta kaksi sylinterisestä compound-höyrykoneesta, jotka kumpikin pyörittivät omaa 3,66 metrin potkuria. Höyryn muodostamiseksi aluksella oli neljä kattilaa. Koneisto oli suunniteltu tuottamaan 2 000 ihp:tä, mikä mahdollistaisi 12,4 solmun maksiminopeuden. Alukset kuitenkin saavuttivat ainoastaan 11,2 solmua. Niiden varastoihin sopi 152 tonnia hiiltä ja ne oli varustettu kahdella lyhyellä mastolla. Alusten aseistuksena oli kaksi Armstrongin valmistamaa yhdeksän tuuman rihlattua tykkiä, jotka oli asennettu Coles-torneihin. Lisäksi aseistuksena oli neljä 30 naulan matalapainetykkiä. Suoja koostui vesirajaan asennetusta koko aluksen mittaisesta valurautaisesta panssarivyöstä, jonka paksuus oli keskellä 152 millimetriä kaveten päitä kohden 76 millimetriin. Tykkitornien suojana 203 millimetrin panssarointi ja panssarointi paksuni tykkiporttien reunoilla aina 279 millimetriin. Tykkitornien pohjan paksuus oli 203 millimetriä ja tulenjohtotornin seinät olivat 144 millimetriä. Panssarikansi oli paksuudeltaan 19-25 millimetriä. == Alukset == Buffel-luokan monitorit Nimi Telakka Kölinlasku Vesille Valmis Kohtalo Hr. Ms. Buffel Robert Napier and Sons, Glasgow 10. kesäkuuta 1867 10. maaliskuuta 1868 22. heinäkuuta 1869 Hr. Ms. Guinea Amsterdamin telakka 1867 5. toukokuuta 1870 16. lokakuuta 1873 == Lähteet == * === Viitteet === *
Hr. Ms. Schorpioen

Hr. Ms. Schorpioen oli Alankomaiden kuninkaallisen laivaston Schorpioen-luokan monitori. == Valmistus == Alus tilattiin Ranskasta Forges et Chantiers de la Méditerranéelta La Seyne-sur-Meristä ja sen köli laskettiin elokuussa 1867. Alus laskettiin vesille 18. tammikuuta 1868 ja se otettiin palvelukseen vielä saman vuoden lopulla 1. lokakuuta. == Palvelus == Vuonna 1886 hinaaja törmäsi Den Helderin satamassa aluksen kylkeen ja Schorpioenen upposi saamaansa vuotoon kaksi tuntia myöhemmin. Alus saatiin kuitenkin nostettua ja kunnostettua. Vuonna 1906 alus poistettiin operatiivisista tehtävistä ja se muutettiin majoitusalukseksi. Toisen maailmansodan alussa saksalaiset valtasivat aluksen ja se hinattiin Saksaan, missä se palveli lähinnä varastona. Sotatoimien päätyttyä alus löytyi Hampurista vuonna 1947 ja se hinattiin Amsterdamiin ja edelleen Den Helderiin, missä se sijoitettiin naisten vapaaehtoisen asepalvelun kasarmiksi. Vuonna 1982 palveluksesta poistamisen jälkeen yksityinen säätiö osti aluksen. Se sijoitettiin kelluvaksi museoksi Middelburgiin. Seitsemän vuotta myöhemmin täydellisen kunnostuksen jälkeen se avattiin yleisölle. Vuonna 1995 laivasto lunasti aluksen ja se sijoitettiin osaksi laivastomuseota Den Helderiin. Alus on ollut avoinna toukokuusta 2000 alkaen puolentoista vuoden kunnostuksen valmistuttua, jonka aikana se palautettiin alkuperäiseen asuunsa. ==Lähteet== * * Luokka:Schorpioen-luokan monitorit Luokka:Alankomaiden museolaivat
Air Calédonie

Air Calédonie on uusikaledonialainen lentoyhtiö. Se lentää kymmeneen kotimaan kohteeseen solmukohtanaan Nouméan Magentan lentoasema. Yhtiö perustettiin 1954 nimellä Transpac ja aloitti lennot 25. syyskuuta 1955. Nykyisen nimensä se otti käyttöön vuonna 1967. == Kohteet == Huhtikuussa 2017 Air Calédonie lensi reittilentoja seuraaviin kohteisiin: * ** Bélep ** Île des Pins ** Koné ** Koumac ** Lifou ** Maré ** Nouméa ** Ouvéa ** Tiga ** Touho == Laivasto == Huhtikuussa 2017 Air Calédonien laivastoon kuului neljä lentokonetta. * 2 ATR 72-500 * 2 ATR 72-600 (2 tilauksessa) == Katso myös == * Aircalin == Lähteet == == Aiheesta muualla == * Air Calédonien kotisivut Luokka:Uusikaledonialaiset lentoyhtiöt
Hr. Ms. Stier

Hr. Ms. Stier oli Alankomaiden kuninkaallisen laivaston Schorpioen-luokan monitori. == Valmistus == Alus tilattiin Englannista Laird, Son and Companyltä Birkenheadistä. Alus laskettiin vesille 5. huhtikuuta 1868 ja se otettiin palvelukseen vielä saman vuoden lopulla. == Palvelus == Alus poistettiin palveluksesta 1906 ja alusluettelosta kaksi vuotta myöhemmin. Se palautettiin palvelukseen majoitusaluksena 1. huhtikuuta 1909. Alus myytiin romutettavaksi 1930. ==Lähteet== * * Luokka:Schorpioen-luokan monitorit
Dihydro-orotaasi

Dihydro-orotaasi on hydrolaaseihin kuuluva entsyymi. Entsyymi katalysoi dihydro-oroottihapon reversiibeliä muodostumista karbamoyyliasparagiinihaposta. Tämä reaktio on osa pyrimidiinien biosynteesiä ja entsyymiä esiintyy niin esi- kuin aitotumaisissakin soluissa. Eräissä aitotumaisissa elöissä, kuten nisäkkäissä, dihydro-orotaasi on osa entsyymikompleksia nimeltä CAD, jolla on lisäksi myös kahden muun entsyymin eli karbamoyylifosfaattisyntetaasi II:n ja aspartaattikarbamoyylitransferaasin aktiivisuus. Dihydro-orotaasin EC-numero on EC 3.5.2.3. ==Rakenne ja toiminta== Dihydro-orotaasi esiintyy yleensä monomeerina ja dimeerinä. Bakteereilla ja sienillä monomeerin molekyylimassa on noin 40-50 kDa. Entsyymi vaatii toimiakseen sinkki-ioneja ja sinkki-ionit sitoutuvat entsyymiin histidiiniaminohappojen välityksellä. Sinkki-ionien tehtävänä on stabiloida dihydro-orotaasin katalysoiman reaktion välivaiheena muodostuvaa oksianionia. Entsyymin katalysoiman reaktion mekanismin ensimmäisessä vaiheessa entsyymi vastaanottaa karbamoyyliasparagiinihapon aminoryhmältä protonin, mikä tekee aminoryhmästä nukleofiilisemman. Tämän jälkeen aminoryhmä reagoi molekyylinsisäisellä additioreaktiolla elektrofiilisen karboksyylihapporyhmän hiiliatomin kanssa. Näin muodostuu tetraedrimäinen anioninen välivaihe, jonka hajotessa muodostuu dihydro-oroottihappoa ja vettä. Entsyymi kykenee katalysoimaan myös dihydro-oroottihapon hydrolyysiä karbamoyyliasparagiinihapoksi. ==Lähteet== Luokka:Hydrolaasit
Lapin ammattikorkeakoulun opiskelijakunta

Lapin ammattikorkeakoulun opiskelijakunta ROTKO on Lapin ammattikorkeakoulussa toimiva ammattikorkeakoululain 41 pykälän mukainen opiskelijakunta. Opiskelijakunta valitsee opiskelijoiden edustajat ammattikorkeakoulun hallitukseen ja muihin monijäsenisiin toimielimiin. Opiskelijakunta toimii jäsentensä yhdyssiteenä ja edistää heidän yhteiskunnallisia, sosiaalisia sekä opiskeluun ja opiskelijan asemaan yhteiskunnassa liittyviä asioita. Opiskelijakunnan päättävänä elimenä toimii Lapin ammattikorkeakoulun opiskelijoista koostuva edustajisto, johon kuuluu 9–15 varsinaista jäsentä. Edustajisto valvoo opiskelijoiden etuja tekemällä suurimmat opiskelijakuntaa koskevat päätökset. Edustajisto valitsee vuosittain vaihtuvan hallituksen toteuttamaan ROTKOn operatiivista toimintaa. Edustajiston tehtävä on valvoa hallituksen toimintaa ja varmistaa toiminnan olevan strategian ja toimintasuunnitelman mukaista. Hallitus toimeenpanee edustajiston päätökset ja edistää opiskelijoiden edunvalvontaa. Opiskelijakunnan henkilöjäsenyys on vapaaehtoinen. Opiskelijakunnan toimistot sijaitsevat Kemissä, Rovaniemellä ja Torniossa. == Lähteet == == Aiheesta muualla == * Opiskelijakunnan kotisivut Luokka:Opiskelijakunnat
Hr. Ms. Buffel

Hr. Ms. Buffel oli Alankomaiden kuninkaallisen laivaston Buffel-luokan monitori. Alus on ollut ankkurissa monissa tukikohdissa ja viimeiset 25 vuotta Amsterdamissa. Aluksella on keulaan maalattuna Naton runkonumero A884. == Valmistus == Alus tilattiin Skotlannista Robert Napier and Sonsilta Glasgow'sta ja sen köli laskettiin 10. kesäkuuta 1867. Alus laskettiin vesille 10. maaliskuuta 1868 ja se otettiin palvelukseen vielä samana vuonna 22. heinäkuuta. == Palvelus == Alus teki ainoan avomeripurjehduksensa siirtyessään Glasgow'sta Den Helderiin vuonna 1868. Matkalla alus keinui pahoin ja siihen tuli runsaasti vettä. Tämän jälkeen se pysyi Pohjanmerellä ja se teki ainoastaan yhden laivastovierailun Antwerpeniin Belgiaan vuonna 1871. Alus osallistui aina vuoteen 1894 saakka lukuisiin kansallisiin sotaharjoituksiin maavoimien tukena, jonka jälkeen se oli reservissä. Myöhemmin se oli parin vuoden ajan koululaivana ja vuonna 1896 alkaen varasto- ja majoitusaluksena. Vuonna 1973 alus poitettiin palveluksesta ja seuraavana vuonna se myytiin Rotterdamin kaupungille, joka muutti sen museolaivaksi. Alus avattiin yleisölle vuonna 1979. Alus siirrettiin 2013 säästö syistä Hellevoetsluisiin, jonne se saapui 5. lokakuuta. Alus sijoitettiin tilapäisesti tiilistä rakennettuun Jan Blankneyn kuivatelakkaan, joka oli vuokrattu kolmeksi vuodeksi. Alus saapui 7. helmikuuta 2015 lopulliselle ankkuripaikalleen Koningskade 2:een Het Grooten telakalle Hellevoetsluisiin, jonne historialliset alukset on tarkoitus kerätä. Alueella ovat Buffel, miinanraivaaja Bernisse ja majakkalaiva Noord Hinder. Lokakuussa 2016 päätettiin, ettei aluksen kolmen vuoden vuokrasopimusta uusita. Ryhmä vapaaehtoisia päätti pelastaa aluksen yhteistyösä Rotterdamin ja Hellevoetsluisin kanssa. ==Lähteet== * * Luokka:Buffel-luokan monitorit Luokka:Alankomaiden museolaivat
The Best of 2005–2013

__NOTOC__ The Best of 2005–2013 on yhdysvaltalaisen heavy metal -yhtye Avenged Sevenfoldin kokoelma-albumi. Albumin julkaisi joulukuussa 2016 yhtyeen aiempi levy-yhtiö Warner. Kokoelma sisältää kappaleita kaikilta Warnerin alaisuudessa julkaistuilta neljältä albumilta. Yhtye vastusti kokoelma-albumin julkaisua ja yrittikin saada Warnerin perumaan sen julkaisun sopimusrikkeeseen vedoten, kun yhtyeen jäsenet eivät saaneet vaikuttaa albumin sisältöön tai kansitaiteeseen. == Kappaleet == === Levy 1 === # # # # # # # # === Levy 2 === # # # # # # # # # # == Lähteet == Luokka:Vuoden 2016 kokoelma-albumit Luokka:Avenged Sevenfoldin albumit